CELEX: C2005/182/69
Language: fi
Date: 2005-07-23 00:00:00
Title: Asia T-138/05: Euroopan yhteisöjen komission 23.3.2005 Impetus Consultants -nimistä yhtiötä vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/36
            
         Euroopan yhteisöjen komission 23.3.2005 Impetus Consultants -nimistä yhtiötä vastaan nostama kanne
   (Asia T-138/05)
   (2005/C 182/69)
   Oikeudenkäyntikieli: kreikka
   Euroopan yhteisöjen komissio on nostanut 23.3.2005 Euroopan yhteisöjen ensimmäisen oikeusasteen tuomioistuimessa kanteen Impetus Consultants -nimistä yhtiötä vastaan. Kantajan asiamiehenä on D. Triantafullou, avustajanaan asianajaja N. Kostikas.
   Kantaja vaatii, että ensimmäisen oikeusasteen tuomioistuin:
   
               —
            
            
               velvoittaa vastaajaan maksamaan 235 655,21 euroa, josta pääoman osuus on 160 380,35 euroa ja siitä päivästä, jona saatava erääntyi kunkin maksukehotuksen perusteella, laskettujen viivästyskorkojen osuus 75 274,86 euroa
            
         
               —
            
            
               velvoittaa vastaajaan maksamaan 15.3.2005 alkaen aina saatavan täysimääräiseen maksuun saakka sopimukseen ”COP 493 Invite” perustuvan saatavan osalta päivittäistä korkoa 41,93 euroa, sopimukseen ”TR 1006 Ausias” perustuvan saatavan osalta päivittäistä korkoa 1,66 euroa ja sopimukseen ”V 2043 Artis” perustuvan saatavan osalta päivittäistä korkoa 1,01 euroa
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisö, jota Euroopan komissio edustaa, teki vastaajan kanssa kolme sopimusta yhteisön tutkimus- ja kehitysohjelman puitteissa. Kyseiset sopimukset olivat seuraavat:
   
               —
            
            
               Sopimus ”COP 493 Invite”, joka koski erityisesti suunnitelman, jonka otsikkona on ”Telematiikka kansallista merenkulkua varten”, täytäntöönpanoa, joka oli tehtävä 24 kuukaudessa päivämäärästä 30.12.1994 lähtien. Vastaaja oli asianomaisen yhteisyrityksen jäsen ja koordinaattori.
            
         
               —
            
            
               Sopimus ”TR 1006 Ausias”, joka koski erityisesti suunnitelman, jonka otsikkona on ”Taajamien liikennettä koskevat kehittyneet integroidut ja standardoidut telemaattiset järjestelmät”, täytäntöönpanoa, joka oli tehtävä 23 kuukaudessa päivämäärästä 30.9.1995 lähtien. Vastaaja oli asianomaisen yhteisyrityksen jäsen.
            
         
               —
            
            
               Sopimus ”C 2043 Artis”, joka koski suunnitelman, jonka otsikkona on ”Kehittyneet telemaattiset tieliikennejärjestelmät Espanjassa”, täytäntöönpanoa. Suunnitelma oli pantava täytäntöön 12 kuukaudessa päivämäärästä 1.1.1992. Vastaaja oli asianomaisen yhteisyrityksen jäsen.
            
         Kaikissa näissä tapauksissa oli sovittu, että komissio osallistuu taloudellisesti kunkin suunnitelman hyvään täytäntöönpanoon niissä rajoissa, joista kussakin sopimuksessa oli sovittu. Kunkin sopimuksen osalta komissio maksoi vastaajalle ennakkomaksuja osallistumisestaan.
   Talouden tarkastusten perusteella komissio totesi, että vastaaja oli käyttänyt vain osan sille annetuista rahoista kulloinkin kyseessä olevan suunnitelman edellyttämiin tarkoituksiin. Erityisesti se totesi seuraavaa:
   
               —
            
            
               Sopimuksen ”COP 493 Invite” osalta komissio oli maksanut vastaajalle sillä perusteella, että se oli yhteistyrityksen koordinaattori, 257 400 euroa. Vastaaja maksoi muille sopimuskumppaneille ainoastaan 79 062,70 euroa ja piti itse 178 337,30 euroa, josta ainoastaan 42 000 euroa käytettiin asianomaiseen ohjelmaan. Komissio lähetti maksukehotuksen 136 037,30 euron summasta vastaajan nimelle.
            
         
               —
            
            
               Sopimuksen ”TR 1006 Ausias” osalta komissio oli maksanut yhteisyritykselle sinä aikana, kun vastaaja oli sen jäsen, 78 341,91 euron ennakkomaksun. Komissio totesi, että vastaaja käytti ainoastaan 63 229,63 euroa asiaomaista suunnitelmaa varten, ja lähetti maksukehotuksen 15 112,28 euron summasta vastaajan nimelle.
            
         
               —
            
            
               Sopimuksen ”V2043 Artis” osalta vastaaja sai asianomaisen yhteisyrityksen jäsenenä komissiolta 62 621,86 euron ennakkomaksun. Komissio katsoi, että ainoastaan 53 391,09 euroa käytettiin asianomaisen ohjelman täytäntöönpanoon, ja lähetti maksukehotuksen 9 320,77 euron summasta vastaajan nimelle.
            
         Kanteellaan komissio vaatii edellä mainittujen saatavien ja niiden korkojen, joita näistä on maksettava kuhunkin sopimukseen sovellettavan oikeuden perusteella, maksamista, eli ensimmäisen sopimuksen osalta Kreikan oikeuden mukaisten korkojen ja kahden muun sopimuksen osalta Espanjan oikeuden mukaisten korkojen maksamista.